钦定古今图书集成/明伦汇编/氏族典/第601卷 > 《廖用贤尚友录》 > 夏侯荣
## 钦定古今图书集成/明伦汇编/氏族典/第601卷 > 《廖用贤尚友录》 > 夏侯荣

按《世语》称弟荣字幼权，幼聪慧，七岁能属文，诵书日
千言，经目辄识之。文帝闻而请焉。宾客百馀人，人一
奏刺，悉书其乡邑名氏，世所谓爵里刺客。示之一寓
目，使之遍谈，不谬一人。帝深奇之。汉中之败，荣年十
三，左右提之走，不肯，曰：“君亲在难，焉所逃死！”乃奋剑
而战，遂没阵。